# Tórtora cucut barrada

La tórtora cucut barrada (Macropygia unchall) és una espècie d'ocell de la família dels colúmbids (Columbidae) que habita boscos de les muntanyes d'Àsia meridional i Sud-est asiàtic, al nord de l'Índia, Bangladesh, sud de la Xina, Hainan, Myanmar, Indoxina, Península Malaia, Sumatra, Java i Lombok.

## Descripció

La tórtora cucut barrada té la gola i el front de color bruns que es torna gris rosat a la coroneta. Mesura de 37 a 41 cm de longitud, i pesa de 153 a 182 g. L'iris és groc o marró pàl·lid, el bec negre i curt, i els peus vermells.Té parts superiors de color marró fosc. L'esquena, el mantell (entre el clatell i l'inici de l'esquena-dors), el carpó, les ales i les escapulars tenen franges de color marró vermellós. La cua és de color marró negre, i és molt barrada de color marró vermellós.
És similar a la tórtora cucut menuda, però és molt més grossa i fosca, i el mantell és negre-barrat, pit, cobertores i cua.

## Distribució i hàbitat

La tórtora cucut barrada es troba des de l'Himàlaia fins al sud-est asiàtic. Habita densos boscos subtropicals a altituds de 800 a 3.000 m des del nivell del mar, en vessants montans. Prefereix zones aclarides i la perifèria dels boscos primaris i secundaris.

## Comportament i ecologia

La tórtora cucut barrada viu en petits estols. Té una vocalització «kro-uum» o «u-va» forta, en la qual la segona nota és més alta que la primera.

## Estat i conservació

Des de 1998, ha estat llistat com de risc mínim a la Llista Vermella de la UICN, ja que té un gran abast, més de 20.000 km² i la tendència de la població és estable. A més, encara que el nombre de població no s'ha determinat, es creu que comprèn més de 10.000 individus.

## Taxonomia

L'herpetòleg alemany Johann Georg Wagler va descriure per primera vegada la tórtora cucut barrada el 1827. Té tres subespècies reconegudes:[3]
* M. u. tusalia (Blyth, 1843) - des de l'Himàlaia fons a Xina i Myanmar.
* M. u. menor (Swinhoe, 1870) - sud-est de Xina i Indoxina.
* M. u. unchall (Wagler, 1827) - serralada de la península de Malaca, Sumatra, Java, Bali i Lombok a la illa de Flores (oest i centre de les illes Petites de la Sonda).

## Referències

* ↑ «Tórtora cucut barrada». Cercaterm. TERMCAT, Centre de Terminologia. [Consulta: 9 gener 2025].(català)
* ↑ «2024 Citation & Downloadable Checklists». Clements Checklist. [Consulta: 9 gener 2025].
* ↑ Baptista, Luis F.; Trail, Pepper W.; Horblit, H.M.; Boesman, Peter F. D.; Garcia, Ernest. Barred Cuckoo-Dove (Macropygia unchall) (en anglès). Cornell Lab of Ornithology, 2020-03-04. DOI 10.2173/bow.bacdov1.01.
* 1 2 3 4 Brazil, Mark; Nurney, David. Field guide to the birds of East Asia: Eastern China, Taiwan, Korea, Japan and Eastern Russia. London: Christopher Helm, 2020, p. 248. ISBN 978-0-7136-7040-0.
* 1 2 3 4 MacKinnon, John; Philipps, Karen; Showler, David. A field guide to the birds of China. Oxford New York: Oxford University Press, 2006, p. 133. ISBN 978-0-19-854940-6.
* 1 2 Grewal, B; Sen, S.; Singh, S.; Devasar, N.; Bhatia, G.. A photographic field guide to the birds of India, Pakistan, Nepal, Bhutan, Sri Lanka, and Bangladesh. Princeton, New Jersey: Princeton university press, 2017, p. 224. ISBN 978-0-691-17649-9.
* 1 2 Gibbs, David; Barnes, Eustace; Cox, John. Pigeons and doves: a guide to the pigeons and doves of the world. London: Christopher Helm, 2010. ISBN 978-1-4081-3555-6.
* ↑ «Macropygia unchall: BirdLife Internationa» (en anglès). The IUCN Red List of Threatened Species 2016. IUCN, 01-10-2016. DOI: 10.2305/iucn.uk.2016-3.rlts.t22690545a93276810.en.